CELEX: C2006/326/59
Language: et
Date: 2006-12-30 00:00:00
Title: Kohtuasi C-425/06: Eelotsusetaotlus, mille esitas Corte suprema di cassazione (Itaalia) 16. oktoobril 2006 — Ministero dell'Economia e delle Finanze versus Part Service Srl, likvideerimisel

30.12.2006   
            
            
               ET
            
            
               Euroopa Liidu Teataja
            
            
               C 326/28
            
         Eelotsusetaotlus, mille esitas Corte suprema di cassazione (Itaalia) 16. oktoobril 2006 — Ministero dell'Economia e delle Finanze versus Part Service Srl, likvideerimisel
   (Kohtuasi C-425/06)
   (2006/C 326/59)
   Kohtumenetluse keel: itaalia
   Eelotsusetaotluse esitanud kohus
   Corte Suprema di Cassazione
   Põhikohtuasja pooled
   
      Hageja: Ministero dell'Economia e delle Finanze
   
      Kostja: Part Service Srl, likvideerimisel
   Eelotsuse küsimused
   
               1.
            
            
               Kas õiguste kuritarvitamise kontseptsioon, mis on Euroopa Kohtu kohtuasjas C-255/02 määratletud tehinguna, mille peamine eesmärk on maksusoodustuse saamine, vastab määratlusele “tehing, mida ei tehta majanduslikel põhjustel, vaid üksnes maksusoodustuse saamiseks” või on see laiem või kitsam nimetatud määratlusest?
            
         
               2.
            
            
               Kas käibemaksuga maksustamisel võib olla tegemist õiguste (või seadusel põhinevate õiguslike meetmete) kuritarvitamisega, mille tagajärjeks on käibemaksust saadavate ühenduse enda tulude saamatajäämine, kui liisingu-, finantseerimis-, kindlustus- ja vahenduslepingud on sõlmitud eraldi lepingutena selliselt, et käibemaksuga maksustatakse üksnes kaupade kasutamise õiguse eest makstav vastutasu, samas kui siseriikliku kohtupraktika ja selle tõlgenduse kohaselt sisaldab ka üksnes liisinguleping rahastamist ja muudab seega käibemaksuga maksustatavaks kogu vastutasu?